paragraph_text: Praktično svaka povijesna država imala je stanoviti sustav socijalne pomoći i propise kojima se osiguravao opstanak siromašnih, invalida, udovica i djece bez dovoljne skrbi. Tako u židovskoj vjerskoj tradiciji postoji vjerska obveza brige sa siromašne tzdekah, u islamskoj analognu funkciju obavlja ustanova zekata, a u kršćanstvu je osim poticanja privatnog davanja milostinje postojao pravno uređeni sustav brige za potrebite putem vrlo raširenog sustava kršćanskih bratovština te raznih crkvenih redova.